Nordjyllands Politi fandt onsdag aften to litauere i Aabybro, som gik rundt med et brækjern på sig. De er nu sigtet for forsøg på indbrud.

Nordjyllands Politi fik onsdag aften en anmeldelse om to mænd, som luskede rundt på Kløvervej i Aabybro. Politiet sendte en hundepatrulje til området, hvor de fandt de to mænd i et villakvarter nær Kløvervej - en 22-årig og 45-årig litauer. På sig havde de to mænd en taske, hvori politiet fandt et brækjern. Derfor er de to mænd nu sigtet for forsøg på indbrud. Nordjyllands Politi har endnu ikke fået henvendelser fra borgere i Aabybro, som har været udsat for indbrud i løbet af onsdag aften, men det kan være en god ide lige at tjekke en ekstra gang, råder vagtchef ved Nordjyllands Politi, Frank Liltorp.